22 Ba tlaletšwe, ba ile ba ikgata mehlala ba boela Jerusalema. Akanya kamoo ba bego ba bona motse o rona ka gona ka ge o se na batho ge ba dutše ba sepela ka go akgofa ditarateng, ba goeletša leina la morwa wa bona. Mošemane yoo a ka ba a be a le kae? Letšatšing la boraro la go mo tsoma, na Josefa o ile a thoma go ipotšiša ge e ba a be a paletšwe o šoro ke go hlokomela letlotlo le le lekgethwa leo le tšwago go Jehofa? Mafelelong, ba ile ba ya tempeleng. Ge ba le moo ba ile ba tsoma go fihlela ba fihla phapošing yeo go yona go bego go bokane banna ba bantši ba dirutegi, bao ba tsebago Molao—ba be ba na le Jesu yo monyenyane yo a dutšego gare ga bona! Akanya kamoo Josefa le Maria ba ilego ba ikwa ba imologile ka gona!—Luka 2:45, 46.